Η **Ουλπία Μαρκιανή**, λατιν.: Ulpia Marciana (Αύγουστος 48 - 112) ήταν η αγαπημένη μεγαλύτερη αδελφή του Ρωμαίου αυτοκράτορα Τραϊανού.

Βιογραφία
---------

Η γενέτειρά της είναι άγνωστη. Ήταν το μεγαλύτερο παιδί του Μάρκου Ουλπίου Τραϊανού Ρωμαίου συγκλητικού και της Ρωμαίας Mαρκίας. Το δεύτερο όνομά της *Μαρκιανή* το απέκτησε από τους γονείς τής μητέρας της. Η αδελφή της Μαρκίας, η Μαρκία Φουρνίλλα, ήταν σύζυγος του Τίτου.

Η Μαρκιανή παντρεύτηκε τον Γάιο Σαλόνιο Ματίδιο Πατρουίνο. Ο Πατρουίνος ήταν ένας πλούσιος άνδρας, ο οποίος υπηρέτησε ως πραίτωρ και αργότερα έγινε συγκλητικός. Προερχόταν από τη Vicetia (σύγχρονη Βιτσέντσα στη βόρεια Ιταλία). Γέννησε στον Πατρουίνο ένα παιδί, τη Σαλονία Ματιδία, η οποία γεννήθηκε στις 4 Ιουλίου 68. Ο Πατρουίνος απεβίωσε το 78 και η Mαρκιανή δεν ξαναπαντρεύτηκε. Μετά το τέλος του, η Ου. Mαρκιανή και η Σ. Mατιδία πήγαν να ζήσουν με τον Τραϊανό και τη σύζυγό του.

Μετά το 105, ο αδελφός της τής απένειμε τον τίτλο της Aυγούστας. Ήταν η πρώτη αδελφή ενός Ρωμαίου Αυτοκράτορα, που έλαβε αυτόν τον τίτλο. Η Μαρκιανή δεν τον δέχτηκε αρχικά, αλλά η σύζυγός εκείνου, η Αυτοκράτειρα Πομπηία Πλωτίνα, επέμεινε να πάρει τον τίτλο. Έγινε λοιπόν μέρος της επίσημης Αυτοκρατορικής εικονογραφίας και το άγαλμά της τοποθετήθηκε μαζί με αυτά του Τραϊανού και της Π. Πλωτίνας επάνω στην αψίδα του Τραϊανού στην Ανκόνα. Η Μαρκιανή ήταν πολύ κοντά στον Tραϊανό και την Πλωτίνα.

Η Μαρκιανή συχνά ταξίδευε με τον αδελφό της και τον βοηθούσε στη λήψη αποφάσεων. Σε όλη τη Ρωμαϊκή Αυτοκρατορία η Μαρκιανή τιμήθηκε με μνημεία και επιγραφές στο όνομά της. Υπάρχουν δύο πόλεις, που ο Τραϊανός ίδρυσε προς τιμήν της στη Ρωμαϊκή Αυτοκρατορία: η πρώτη πόλη ονομάστηκε *Colonia Marciana Ulpia Traiana Thamugadi* (σύγχρονο Timgad, Αλγερία) και ιδρύθηκε περίπου το 100· αυτή η πόλη πήρε το όνομά της και από το όνομα των αειμνήστων γονιών της Μαρκιανής και του Τραϊανού. Η άλλη πόλη ιδρύθηκε το 106 και ονομαζόταν Μαρκιανούπολις (η οποία είναι πλέον μέρος της σύγχρονης Devnya της Βουλγαρίας). Η Μαρκιανή απεβίωσε μεταξύ των ετών 112 και 114 και θεοποιήθηκε από τη Σύγκλητο, κατόπιν εντολής του Tραϊανού.  

Η κόρη της Σαλονία Ματιδία είχε δισεγγονό τον Μάρκο Αυρήλιο Ρωμαίο Αυτοκράτορα.

Οικογένεια
----------

Παντρεύτηκε τον και είχε τέκνο:

* Σαλονία Ματιδία 68-119, παντρεύτηκε πρώτα τον Λεύκιο Βίβιο Σαβίνο, μετά τον Λεύκιο Μίνδιο και έπειτα τον Λίβο Ρουπίλιο Φρούγι.
	+ Βίβια Σαβίνα 83-136/137, παντρεύτηκε τον Αδριανό Ρωμαίο Αυτοκράτορα.
	+ Ρουπιλία Φαυστίνα π.87-πριν το 138, παντρεύτηκε τον Μάρκο Άννιο Βέρο.
		- Φαυστίνα η Πρεσβύτερη, παντρεύτηκε τον Αντωνίνο Πίο Ρωμαίο Αυτοκράτορα.
		- Μάρκος Άννιος Βέρος απεβ. 124.
			* Μάρκος Αυρήλιος 121-180, Ρωμαίος Αυτοκράτορας.

Γενεαλογία
----------

|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |   |   |   |   |   |   |   |
| Ουλπία |   | Μάρκος Ούλπιος Τραϊανός (πατέρας του Τραϊανού) |   | Μαρκία |   | Μαρκία Φουρνίλλα |   | ΤίτοςΔΥΝΑΣΤΕΙΑ ΦΛΑΒΙΩΝ |  |
|   |   |
|   |   |   |   |   |   |   |   |   |   |   |   |   |   |  |
|   |   |   |   |   |
| Πόπλιος Αίλιος Αδριανός Άφερσυγκλητικός, πραίτωρ |   | ΤραϊανόςΑυτ. των Ρωμίων |   | Ουλπία Μαρκιανή |   | Γάιος Σαλόνιος Ματίδιος Πατρουίνος |  |
|   |
|   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   | 1.Λεύκιος Βίμπιος Σαβίνοςανθύπατος |   | Σαλονία Ματιδίασύζ.3.Λίβο Ρουπίλιος Φρούγι |   | 2.Λεύκιος Μίνδιοςσυγκλητικός, ύπατος |  |
|   |   |
|   |   |   |   |   |   |   |   |   |   |   |   |   |   |   |   |   |   |   |   |   |   |   |  |
|
| ΑδριανόςΑυτ. των Ρωμαίων |   |   |   |   |   | Βίβια Σαβίνα |   | (3)Ρουπιλία Φαυστίνα |   | Μινδία Ματιδία η Νεότερη |  |
|   |   |   |   |   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|   |   |   |   |   |
|   |   |   |   |   |   |   |   |   |   |   |   | Μάρκος Άννιος Βέροςπραίτωρ |   | Φαυστίνα η Πρεσβύτερη |   | Αντωνίνος ΠίοςΑυτ. των Ρωμαίων |  |
|   |
|   |   |   |   |   |   |   |   |   |   |   |   |   |   |   |   |   |   |   |   |   |  |
|
|   |   |   |   |   |   |   |   |   |   |   |   | Μάρκος ΑυρήλιοςΑυτ. των Ρωμαίων |   | Φαυστίνα η Νεότερη |  |
|   |

Δείτε επίσης
------------

* Ούλπιο Γένος

Βιβλιογραφικές αναφορές
-----------------------

1. 1 2  «Ulpii» (Ρωσικά)
2. ↑  E. J. Bickerman, "Diva Augusta Marciana," *The Journal of Philology* 95.4 (Winter, 1974): 362-376.
3. ↑  «Ulpia Marciana». *livius.org*. Ανακτήθηκε στις 11 Ιανουαρίου 2015.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 11146820
* LCCN: n80082027
* ISNI: 0000 0000 2036 4398

 |

 |